****

**SESI 2020/2021 SEMESTER 1**

**KOD KURSUS**

**UHIS1022 – FALSAFAH DAN ISU SEMASA**

**TAJUK TUGASAN ULASAN ISU SEMASA**

**ISLAMOFOBIA**

**SEKSYEN 78**

**KUMPULAN 6**

**NAMA PENSYARAH**

**DR. NURAZMALLAIL BIN MARNI**

|  |  |
| --- | --- |
| AHMAD MAHYUDDIN BIN MD SAID  | A20EC0178 |
| MUHAMMAD FAIZ AIMAN BIN FAKHRURRAZI  | A20EC0209 |
| MEGAT IRFAN ZACKRY BIN ISMAIL  | A20EC0205 |
| MUHAMMAD NAJIB BIN JAMALUDIN | A20EC0215 |
| MUHAMMAD HAFIZZUL BIN ABDUL MANAP | A20EC0211 |
| AMIRUL IMAN BIN AHMAD KEFLEE  | A20EC0183 |

**Islamofobia**

**Abstrak**

 Dalam laporan ulasan isu semasa ini kami akan membincangkan tentang Islamofobia. Contohnya, tragedi 11 September telah mengubah pandangan masyarakat di seluruh dunia lagi-lagi masyarakat barat terhadap agama islam kerana ia menunjukkan agama islam sebagai agama yang ganas. Pihak media pada masa kini terutama sekali media barat membuat liputan negatif mengenai islam dan penganutnya dengan membuat agama islam dilihat sebagai musuh, menyebarkan info salah mengenai islam, dan mengelirukan pandangan masyarakat terhadap islam. Masalah ini semakin bertambah buruk apabila peningkatan kes ancaman Islamofobia berlaku dalam beberapa buah negara. Sebagai contoh, di Perancis, satu kes yang melibatkan dua orang wanita beragama Islam telah dibunuh di Eiffel Tower yang boleh dikatakan sebagai ancaman Islamofobia yang membimbangkan masyarakat Islam yang tinggal di Perancis. Akibat keganasan yang ditunjukkan oleh teroris yang radikal dan extremis, menyebabkan imej islam yang suci dan harmoni tercalar. Hal ini menyebabkan agama islam sukar disebarkan dalam kalangan masyarakat barat disebabkan fahaman Islamofobia yang menular. Oleh itu, Islamofobia ini merupakan masalah yang perlu diolahkan agar masyarakat sedar dan mengambil langkah yang penting untuk mengatasi masalah ini. Objektif laporan ini ialah untuk:

·        Mengenalpasti dakwaan bahawa agama Islam adalah menganjurkan keganasan.

·        Menganalisis teks sumber ajaran Islam yang menganjurkan agar menghormati kedudukan golongan wanita dan tiada unsur mengabaikan hak mereka.

·        Membandingkan antara dakwaan golongan yang menyokong Islamofobia dengan ajaran Islam yang bersifat rahmat kepada sekalian makhluk di atas muka bumi.

Laporan ini akan membincangkan punca, kesan kepada semua pihak dan cadangan cara untuk menangani isu Islamofobia yang semakin bertambah buruk.

**Pendahuluan**

Islamofobia persis diinterpretasikan sebagai perasaan takut dan benci terhadap agama islam dan penganutnya, tambahan apabila dilihat sebagai punca kewujudan pengganas. Islamphobia juga adalah suatu pandangan yang melihat bahawa islam mempromosikan keganasan,islam adalah agama barbarik ,tidak bertamadun , tidak membela golongan wanita dan membenci masyarakat barat itu sendiri. Organisasi dan individu telah mengadakan tunjuk perasaan dan parti politik yang menunjukkan anti-islam di seluruh Eropah dan idea-idea mereka telah dimasukkan ke dalam beberapa keadaan yang dan mengawasi umat Islam, menjadikannya sebagai ancaman kepada kehidupan negara mereka. Ini hampir 20 tahun dalam pembuatannya. "Perang melawan keganasan" yang menonjolkan Islam dan umatnya sebagai ancaman terhadap tamadun barat. Di peringkat antarabangsa, ini menyebabkan ketidakstabilan dan peningkatan keganasan, dengan kebangkitan Negara Islam sebagai akibatnya. Di dalam negara, Eropah dan Amerika Syarikat, pihak anti-pengganas lebih menyasarkan penganut islam sebagai suspek pengannas. Di UK, rekod jenayah kebencian Islamofobia meningkat pada tahun 2017, dan di seluruh benua terdapat penemuan serupa mengenai pertumbuhan Islamofobia. Prasangka anti-Muslim semakin meningkat setelah Donald Trump menjadi presiden Amerika Syarikat pada tahun 2016, yang menyebabkan Majlis Hubungan Amerika-Islam dapat melihat kenaikan tajam dalam kempen menentang muslim dan pendatang asing. Dalam perspektif masyarakat pula, masyarakat islam pula berasa terancam dengan ancaman Islamofobia ini. Hal ini bukan saja ditunjukkan oleh masyarakat awam tetapi juga NGO dan badan kerajaan seperti analisis yang dibuat oleh Concil on American-Islamic Relation (CAIR) menunjukkan analisis bahawa badan Federal Bureau Investigation (FBI) menunjukkan bias dalam melakukan siasatan,pengintipan dan sekatan di lapangan terbang. Persoalannya, bolehkah pandangan masyarakat kini terutama sekali barat mengubah pandangan mereka terhadap agama islam dan penganutnya sebagai agama yang aman dan tidak menimbulkan sebarang masalah kepada masyarakat?

**Perbincangan isu utama**

Demikian hari, isu Islamofobia ini bukanlah asing dalam kalangan masyarakat umum terutama sekali bagi mereka yang beragama Islam khususnya. Tidak hairanlah sekiranya pada zaman era moden ini, akan timbul isu-isu seperti Islamofobia kerana kecanggihan serta kemajuan teknologi yang semakin berkembang pesat ini juga mampu menjadi punca timbulnya permasalahan ini sendiri. Dengan penyebaran maklumat yang semakin mudah, sesiapa sahaja boleh menyebarkan berita palsu mahupun cerita yang diubah suai. Isu Islamofobia ini semakin lama menjadi semakin lebih serius kerana makin ramai yang terpengaruh dengan konsep di mana kononnya seseorang yang beragama Islam itu jahat dan berbahaya. Hal ini amatlah membimbangkan dek disebabkan pandangan yang tidak benar itu, ramai golongan beragama Islam ditindas dan dipandang serong oleh sesetengah mata masyarakat.

 Secara moralnya, setiap individu itu berhak untuk menganut atau berpegang kepada mana-mana agama dan kepercayaan mengikut kehendak masing-masing. Oleh itu, tidak wajarlah bagi mereka yang mempunyai Islamofobia ini untuk berfikiran sebegitu. Di Malaysia, kebebasan beragama adalah tertakluk kepada Perlembagaan Malaysia. Ia merupakan satu prinsip yang mana memberikan kebebasan kepada individu atau komuniti untuk menganut dan mengamalkan agama masing-masing. Kebebasan beragama ini dikira sebagai salah satu hak asasi yang utama kepada manusia sejagat. Tidak dilupakan juga bahawa ‘Kepercayaan Kepada Tuhan’ merupakan Rukun Negara di Malaysia yang pertama. Hal ini jelas menonjolkan bahawa tindakan membeza-bezakan terhadap seseorang warganegara atas alasan agama adalah dilarang sama sekali.

 Setelah kami membuat kajian, kami mendapati sesetengah golongan yang boleh dikatakan orientalis ini telah menyebabkan pelbagai kemusnahan, fitnah, pembunuhan dan penderaan terhadap individu yang bergelar Muslim dan ia hanya kerana menganut agama Islam sahaja . Perkara ini sememangnya memberikan impak dan kesan yang buruk bukan sahaja kepada individu beragama Islam, malah turut memberi kesan kepada keluarga, masyarakat, dan negara. Jelaslah bahawa mereka yang menyebarkan kebencian terhadap penganut agama Islam tanpa melakukan penyelidikan ini tidak berfalsafah. Mereka yang dengan senang-lenang menghukum seseorang individu di atas agama yang dianutnya ini amatlah bertentangan dengan konsep falsafah yakni mencari kebenaran dengan berfikir. Tambahan pula, akibat daripada tindakan mereka itu langsung tidak diendahkan dan diambil peduli.

 Oleh yang demikian, wajarlah jika dikatakan bahawa perubahan bagi mengatasi permasalahan isu ini adalah perlu. Beberapa tindakan yang boleh dilakukan termasuklah memberi pendedahan awal berkenaan isu ini ketika dalam proses pembelajaran. Tindakan ini seiring dengan usaha Falsafah Pendidikan Negara ke arah memperkembangkan lagi potensi individu secara menyeluruh dan bersepadu untuk mewujudkan insan yang seimbang dan harmonis dari segi intelek, rohani, emosi dan jasmani berdasarkan kepercayaan dan kepatuhan kepada Tuhan.

**Punca**

Setiap masalah yang berlaku di dunia ini pasti mempunyai punca-punca atau sumber yang menaikkan isu dan masalah tersebut. Islamofobia ini tidak lain tidak bukan wujud daripada individu-individu yang kurang memahami konsep agama Islam yang sebenar. Apabila mereka yang kurang mengetahui konsep Islam yang sebenar menyampaikan info dan pengetahuan yang sama kepada orang lain, semakin ramai manusia yang terpengaruh dengan pemikiran yang sama. Sebagai contohnya, apabila seseorang itu menulis akhbar tentang agama Islam yang bersifat keganasan, secara tidak langsung akhbar ini dibaca oleh orang ramai dan terpengaruh dengan perkara tersebut. Oleh itu, dalam hal ini, punca-punca Islamofobia akan dibincangkan bagi mengetahui tentang mudahnya masyarakat terpengaruh dengan konsep Islam yang teroris.

Antara punca berlakunya masalah Islamofobia ialah masyarakat yang tidak memahami agama Islam yang benar. Sebagaimana yang kita tahu, untuk memahami sesuatu perkara, kita seharusnya mempelajari serba sedikit tentang perkara tersebut sama ada melalui internet, buku-buku atau individu yang pakar dalam perkara itu. Melihat kepada isu Islamofobia, perkara ini jelas bahawa mereka salah dari segi memberi pengertian kepada agama islam yang sebenar walaupun mereka tidak cuba untuk mendalami ilmu-ilmu berkaitan islam. Secara dasarnya, setiap agama di dunia ini adalah berteraskan konsep mempercayai Tuhan serta mewujudkan keharmonian dalam kalangan masyarakat. Namun begitu, sesetengah individu cuba memanipulasi pemikiran masyarakat dengan cara memutar-belit fakta tentang Islam oleh sebab terpengaruh dengan konsep Islam yang teroris. Oleh itu, apabila seseorang membuat andaian terhadap agama Islam walaupun tidak cuba untuk mendalami konsep yang sebenar, sudah pasti ramai masyarakat yang menerima andaian tersebut secara terbuka dan mula takut akan kehadiran masyarakat yang beragama Islam. Jelaslah bahawa masalah tidak mendalami konsep Islam yang betul menjadi hal yang mewujudkan Islamofobia.

Selain itu, masalah Islamofobia ini juga berpunca daripada sejarah yang telah berlaku yang memberi impak negatif terhadap masyarakat. Berdasarkan sejarah dahulu, masyarakat yang beragama Islam mempunyai masalah kemunduran ekonomi dalam negara mereka. Jadi, untuk mendapatkan peluang pekerjaan, mereka memilih untuk berhijrah ke negara-negara luar seperti negara di Barat. Hal ini menyebabkan beberapa masyarakat di Barat berasa tidak senang dan tercabar apabila mereka terpaksa berdaya saing untuk mendapatkan pekerjaan dalam negara mereka sendiri. Maka, perasaan yang wujud dalam diri mereka menyebabkan perasaan Islamofobia berlaku. Selain itu, terdapat juga sesetengah umat Islam yang melakukan jenayah serta tidak menghormati budaya dalam negara mereka sehingga menyebabkan masyarakat secara tidak langsung berasa marah dan inginkan mereka keluar dari negara mereka. Hal ini menjadi punca dan penyebab kepada tingginya perasaan Islamofobia dalam kalangan masyarakat Barat.

Punca ketiga yang membawa kepada peningkatan masyarakat yang bersifat Islamofobia ialah masyarakat Islam kurang mendapat kuasa. Umat Islam pada hari ini kurang mendapat peluang dalam menguasai media massa. Sebagaimana yang kita ketahui, media massa merupakan perkara yang mampu memberi pengaruh yang besar kepada seluruh masyarakat di dunia dengan memberi maklumat-maklumat terkini, pembaharuan negara serta kemudahan teknologi yang semakin meningkat. Untuk penjelasan yang lebih lanjut, apabila media massa secara majoritinya dikawal oleh golongan yang bukan Islam, secara tidak langsung apabila mereka mengeluarkan pendapat tentang Islam, kebanyakannya adalah bersifatkan negatif. Hal ini kerana golongan Islam tidak dapat memberi penerangan mengenai konsep Islam yang sebenar yang tidak wujud perilaku teroris. Apabila masalah ini berterusan, berkemungkinan pada masa akan datang, lebih ramai golongan yang bersifat anti-Islam yang boleh menggugat keamanan dan keselamatan masyarakat Islam.

Akhir sekali, punca-punca berlakunya Islamofobia dalam kalangan masyarakat ialah masyarakat Islam yang tidak mengamalkan Islam yang betul. Hal ini dikatakan demikian kerana apabila seseorang individu yang beragama Islam melakukan gejala-gejala buruk, masyarakat bukan Islam akan mula memandang serong terhadap agama Islam. Walaupun agama Islam mengajar manusia untuk melakukan kebaikan serta mengelakkan keburukan, apabila mereka tidak mengamalkannya dengan baik, maka terjadilah isu-isu yang tidak enak didengari. Sebagai contohnya, di Malaysia, terdapat golongan bukan Islam yang membenci golongan Islam disebabkan terdapat banyak kes-kes buruk yang dikaitkan dengan mereka yang beragama Islam. Oleh itu, apabila masyarakat Islam sendiri yang tidak mahu mengamalkan amalan-amalan Islam, mereka secara tidak sedar telah memburukkan imej agama Islam mereka dan meningkatkan perasaan Islamofobia dalam diri golongan bukan Islam. Maka, sudah terang lagikan bersuluh bahawa Islamofobia ini juga boleh berlaku disebabkan masalah yang dilakukan oleh masyarakat Islam sendiri.

**Kesan Islamofobia kepada individu, keluarga, masyarakat dan negara**

Seperti yang dijelaskan, Islamofobia ini merupakan satu bentuk diskriminasi terhadap penduduk yang beragama Islam tidak mengira bangsa, bahasa dan budaya. Semua penganut beragama Islam di seluruh dunia turut menerima tempias Islamofobia ini. Kebencian ini bukan sahaja disebarkan secara bersemuka, malah turut disiarkan di kaca televisyen, suratan akhbar malahan media sosial untuk menampakkan keburukan Islam di mata orang ramai. Pelbagai kemusnahan, fitnah, pembunuhan dan penderaan telah dilakukan terhadap individu yang bergelar Muslim dan ianya hanya disebabkan menganut agama Islam sahaja . Perkara ini sememangnya memberikan impak dan kesan yang buruk bukan sahaja kepada individu beragama Islam, malah turut memberi kesan kepada keluarga, masyarakat, dan negara.

**Kesan Islamofobia terhadap individu**

Antara kesan kesan Islamofobia terhadap individu adalah menyebabkan seseorang beragama Islam menghidapi tekanan di dalam kehidupan. Tekanan perasaan yang dinyatakan adalah seperti stress, kemurungan malah turut merasa tertekan apabila berada di sekeliling masyarakat yang mempunyai kebencian terhadap Islam ini. Individu yang menghadapi tekanan ini akan mengalami perubahan dari segi tingkah laku, psikologi dan sosial apabila mereka bertembung dengan sikap anti kepada Islam ini. Kajian daripada seorang penolong profesor psikologi di *University of Montana*, Anisa N. Goforth menyatakan bahawa beliau dan rakan rakannya mendapati bahawa generasi pertama dan kedua Muslim yang menetap di Amerika yang berumur dari lingkungan 11 hingga 18 tahun mengalami tekanan seperti cenderung untuk menarik diri, sedih dan tertekan walaupun mereka berpegang teguh kepada amalan agama Islam akibat dari sikap Islamofobia. Individu yang menganut agama Islam juga melaporkan bahawa perkara perkara rutin sukar untuk dilaksanakan sekiranya hal ini berlanjutan. Perkara inilah yang mencetuskan tekanan di dalam individu Muslim apabila mereka sering ditindas.

Selain itu, hak asasi mereka juga sering dinafikan. Setiap manusia sepatutnya mempunyai hak asasi mereka iaitu bebas untuk melakukan sesuatu selagi tidak melanggar peraturan dan undang undang tanpa diganggu. Begitu juga dengan setiap Muslim di seluruh dunia, apabila hak asasi mereka dinafikan hanya kerana menganut agama Islam. Hak hak mereka seperti memakai tudung, melakukan aktiviti agama tanpa mengganggu orang lain dan sebagainya dilarang di sesetengah kawasan seperti di Perancis yang melarang wanita Muslim untuk memakai tudung. Hal seperti ini tidak sewajarnya berlaku. Perkara ini telah menjadikan setiap tempat tidak lagi selamat untuk umat Islam apabila wujud ketakutan bagi mereka untuk meneruskan urusan mereka seperti bekerja, berjalan seorang diri dan pelbagai lagi aktiviti. Melalui data *Council of American-Islamic Relation* (CAIR), sebanyak 15% daripada sektor pekerjaan yang terlibat dengan diskriminasi dan penafian hak sebagai pekerja bagi umat Islam di Amerika. Ini menunjukkan bahawa sifat Islamofobia ini telah menyebabkan kesulitan dan kesukaran dalam kehidupan umat Islam. Perkara ini adalah tidak wajar sekali kerana semua manusia haruslah diberikan hak kebebasan walaupun mempunyai perbezaan warna kulit, agama, budaya, ataupun bahasa. Layanan yang diberikan juga perlulah adil dan tidak menindas dan mendiskriminasikan mereka yang tidak sehaluan.

**Kesan Islamofobia terhadap keluarga**

Beralih ke institusi yang lebih besar, institusi kekeluargaan juga turut menerima tempias daripada budaya Islamofobia ini. Antara kesan Islamofobia terhadap institusi kekeluargaan adalah keluarga Islam cenderung untuk dipulaukan oleh masyarakat. Perkara seperti ini kebanyakkannya berlaku kepada umat Islam yang menetap di kejiranan yang majoritinya mempunyai sikap anti Islam. Umat Islam yang dipulaukan oleh masyarakat sekeliling disebabkan Islamofobia ini akan menyebabkan mereka sukar untuk menerima bantuan. Malah, mereka juga sukar untuk menjalani kehidupan mereka secara normal disebabkan berlakunya diskriminasi. Segala urusan seperti jual beli, meminta pertolongan dan sebagainya terganggu apabila penduduk dengan sikap Islamofobia ini tidak mahu berurusan dengan mereka. Sikap anti Islam ini telah menghalang umat Islam dari bergaul dan bersosial dengan mereka. Mereka juga turut tidak mahu berurusan dengan umat Islam disebabkan tanggapan bahawa umat Islam adalah pengganas.

 Selain dari itu, kesan lain terhadap keluarga ialah mereka juga cenderung untuk menjadi target sasaran bagi kumpulan ini. Menjadi target sasaran bagi kumpulan Islamofobia menjadikan mereka takut untuk bergaul dan bersosial. Menurut kajian yang dilakukan oleh Areeza Ali, *The impact of Islamofobia on the Muslim American community : accounts of psychological suffering, identity negotiation, and collective trauma* (2017), semua responden menyatakan berasa takut disebabkan Islamofobia dan dilaporkan bahawa 50% dari responden tersebut mempunyai perasaan takut dan risau terhadap keselamatan keluarga mereka termasuklah anak anak, ibu ibu bapa mereka dan juga saudara mereka. Hal ini disebabkan kebarangkalian mereka untuk diserang dan dianiayai adalah tinggi. Dilaporkan pada 13 November 2020, sebuah keluarga yang menetap di Queens, New York, telah diserang dan dipukul oleh beberapa orang disebabkan sifat anti Islam. Perkara seperti ini merupakan kejadian yang ditakuti oleh setiap umat Islam terutamanya yang berada di negara yang majoriti penduduknya bukan Islam. Nyawa dan harta mereka juga mungkin boleh terancam sekiranya menghadapi ancaman ini secara berterusan.

**Kesan Islamofobia terhadap masyarakat**

         Penularan Islamofobia dalam kalangan ahli masyarakat ini perlu diambil serius kerana sekiranya setiap pihak masih alpa dan masih tidak peduli akan isu ini masalah Islamofobia ini akan semakin besar dan akan memberi pelbagai impak yang negatif.Kesan Islamofobia terhadap masyarakat adalah dari aspek pekerjaan adalah masalah diskriminasi orang islam atau agama islam Ketika berada di tempat kerja.Hal yang demikian disebabkan majikan yang mempunyai Islamofobia ini tidak mahu mempunyai pekerja yang beragama islam kerana pada anggapan mereka semua orang islam itu adalah penganas.Hal ini menyebabkan peluang pekerjaan dalam kalangan orang islam akan berkurang dan menyukarkan kehidupan orang islam dalam melangsungkan kehidupan.Seterusnya Keperitan hidup ini menyebabkan orang islam akan terpaksa melakukan jenayah seperti mencuri untuk meneruskan kehidupan yang akan lagi mencemarkan nama islam di negara barat.Seterusnya ini menyebabkan mereka terpaksa pulang ke tanah air mereka kerana ketiadaan pekerjaan menyebabkan populasi penduduk islam di negara barat akan berkurang .Seterusnya berlaku diskriminasi dalam pekerjaan untuk orang islam .Hal ini dapat disimpulkan bahawa majikan akan mengabaikan hak-hak pekerja seperti memberi elaun gaji yang lebih rendah dari orang lain atau memaksa mereka melakukan kerja lebih masa tanpa gaji .Seterusnya penafian ruang untuk beribadat atau tiada masa yang dibenarkan untuk melakukan ibadat.Hal ini dapat dibuktikan dengan kajian yang dilaksanakan oleh sesetengah pihak bahawa kebencian terhadap islam menyebabkan 20% sektor pekerjaan. Mengalami diskriminasi dan penafian hak-hak sebagai pekerja dan penafian ruang beribadat adalah 7%.Oleh itu,sikap Islamofobia ini jelas ditunjukkan oleh majikan menyebabkan ini menyebabkan orang islam terpaksa meninggalkan tuntutan agama semata-mata untuk mencari pekerjaan.

            Seterusnya akan berlaku diskriminasi dalam masyarakat orang islam seperti hak-hak orang islam sebagai salah seorang ahli masyarakat akan tidak dipedulikan.Hal ini boleh dikaitkan dengan sikap penduduk masyarakat setempat yang memulaukan masyarakat beragama islam kerana berasa takut akan masyarakat islam.Seterusnya ahli masyarakat akan tidak beramah mesra dan menghormati orang islam sebagai jiran tetangga dengan menghina ,melakukan gangguan terhadap orang island dan tidak menghulur kan bantuan kepada orang islam.Hal ini menyukarkan orang islam untuk hidup aman dalam kejiranan .Di samping itu,penafian hak-hak agama islam di tempat awam seperti ketiadaan tempat ibadat disediakan di Kawasan awam atau gangguan di tempat awam terhadap orang islam.Sekiranya Islamofobia ini semakin agresif menyebabkan masyarakat melakukan protes terhadap agama islam dengan membakar Al-Quran dan menghina nabi Muhammad S.A.W .Hal ini menyebabkan perselisihan berlaku antara masyarakat islam dengan penduduk setempat yang membawa kepada pergaduhan.Selepas itu,hak-hak tempat ibadat bagi orang islam akan diketepikan dengan Tindakan sesetengah pihak membakar tempat ibadat orang islam dan menunjukkan kebiadapan terhadap tempat ibadat orang islam .Hal ini adalah contoh kesan penularan Islamofobia dalam kalangan masyarakat kerana Islamofobia ini menyebabkan seseorang insan itu akan berasa kurang selesa berada Bersama dengan orang islam dan akan mencuba pelbagai perkara untuk menghalau orang islam dari negara barat.

**Kesan Islamofobia terhadap negara**

         Islamphobia yang bermaksud benci,takut dan prejudis terhadap agama islam memberi satu impak negative yang besar terhadap sesuatu negara itu sendiri seperti yang berlaku di negara barat masa kini.Apabila tersebar akan pembentukan kumpulan pengganas “Islamik State”(IS) yang menunjukkan kebencian terhadap negara barat dan terdapat beberapa kes keganasan atau letupan yang dilakukan kepada negara barat itu sendiri menyebabkan negara barat itu tidak selamat lagi bagi penduduk beragama islam.Hal ini kerana Islamofobia yang semakin menular dalam sesuatu negara menyebabkan masyarakat memberi prejudis negative mengenai agama islam menyebabkan mereka tidak berasa selesa apabila terdapat di kejiranan mereka beragama islam .Hal ini menyebabkan mereka memulaukan orang beragama islam dan lebih ekstrem mencedera dan melakukan tindakan menghina agama islam menyebabkan penduduk islam di sana tidak berasa tenteram dan selamat berada di negara barat .

         Selain itu apabila Islamofobia ini menular dalam kalangan pemimpin barat menyebabkan mereka mengambil Tindakan agresif dengan mengharamkan kemasukan imigren islam ke negara barat seperti yang berlaku pada tahun 2016 apabila Donald Trump memenangi pilihan raya di Amerika Syarikat menyebabkan beliau melaksana kan pengharaman imigren islam ke negara Amerika Syarikat.Hal ini mungkin dapat menyekat kemasukan pengganas dari memasuki negara mereka tetapi Tindakan pengharaman immigrant islam secara keseluruhan ke negara barat itu memberi impak besar kepada orang islam itu sendiri.Hal yang demikian kerana imigren Islam yang bekerja di negara barat akan kehilangan punca pendapatan dan penjual orang islam tidak dapat meniagakan barangan mereka di pasaran barat hal ini menyebabkan ekonomi orang islam itu akan mundur.Namun hal ini juga berlaku dalam negara barat itu sendiri apabila mereka mengalami kerugian besar dari segi ekonomi kerana sumber hasil bumi seperti minyak petroleum juga disekat oleh sesetengah negara Islam atas dasar protes kepada negara barat yang menyekat imigren islam dari memasuki negara barat.Berdasarkan kajian yang dilakukan oleh sesetengah pihak mendapati 10 negara Eropah telah disoal selidik dan mendapati bahawa kira-kira lebih 10,000 responden dari pelbagai negara seperti Perancis,Hungary dan Poland mendapati semua negara tidak bersetuju untuk imigren muslim diberi ruang  masuk ke negara-negara mereka dengan Poland mencatat jumlah tertinggi iaitu 71% dan Sepanyol dengan 42%.

           Seterusnya Islamofobia yang berpengaruh ini menyebabkan industri pelancongan sesuatu negara barat itu akan berkurang kerana pengharaman imigren island datang ke negara barat dan layanan masyarakat barat yang prejudis terhadap agama islam menyebabkan pelancong islam tidak minat melancong ke negara barat.Hal ini akan menyebabkan salah satu sektor pendapatan negara berkurangan.Di samping itu,apabila sesuatu negara mempunyai prejudis islam yang tinggi menyebabkan undang-undang di negara barat akan lebih prejudis dan tidak adil terhadap orang islam.Hal yang demikian kerana Islamofobia yang menular dalam kalangan ahli politik menyebabkan mereka membentuk sebuah negara yang Islamphobia.Undang-undang yang prejudis terhadap agama islam ini bertujuan untuk memecah belahkan agama islam itu sendiri seperti tiada pakaian yang menjadi simbol agama seperti tudung dibenarkan Ketika berada di sekolah,aktiviti keagamaan tidak dibenarkan dilakukan di sekolah.Hal ini menjurus rasa kebencian terhadap agama islam.Selepad itu, apabila sesebuah negara dipengaruhi Islamofobia ini pihak berautoriti sesebuah negara akan juga bersikap prejudis terhadap orang beragama islam .Hal ini kerana mereka merasakan setiap insan beragama islam adalah juga merupakan seorang pengganas dan agama islam itu sendiri menghasut kebencian terhadap masyarakat barat menyebabkan pihak berautoriti di negara barat tidak berasa bersalah menghukum setiap individu beragama islam tetapi melihat diri mereka sebagai  individu yang menegakkan keadilan yang selama ini dikaburi oleh Islamofobia.Contoh Tindakan prejudis terhadap orang islam adalah pihak berkuasa seperti pihak Federal Bureau Investigation(FBI) yang merangkumi siasatan,pengintipan,sekatan di lapangan terbang terhadap orang beragama islam.Seterusnya terdapat pihak media dari kerajaan juga memberi impak negatif apabila menjurus dalam arus Islamofobia itu sendiri kerana media adalah suatu penyambung hal isu semasa terkini kepada masyarakat menyebabkan apabila media barat itu bersikap prejudis terhadap agama islam menyebabkan pelbagai media atau berita  yang disampaikan adalah menjurus kepada keganasan dan Tindakan negatif yang menyalahkan kepada agama islam.Pihak media akan menyampai-kan berita yang menghasut Islamofobia pada masyarakat barat untuk menanam rasa benci dan prejudis kepada agama islam.Pihak media juga akan memanipulasi bahan media yang cuba disampaikan dengan menyebarkan berita atau artikel palsu yang lebih menjurus kepada Islamofobia.Pihak berkuasa juga akan berlaku ketidakadilan terhadap golongan masyarakat dengan apabila terdapat aktiviti penghinaan terhadap agama islam di laksanakan pihak berkuasa hanya membuta mata tetapi apabila aktiviti keagamaan di laksanakan terhadap orang islam ,pihak berkuasa akan mengambil Tindakan dengan menangkap dan memenjarakan mereka atas sebab melakukan aktiviti agama.Oleh itu, Islamofobia ini akan akan memberi impak negative yang besar terhadap sesuatu negara kerana apabila sesuatu pihak yang berautoriti mempunyai sikap benci terhadap agama islam menyebabkan mereka mengunakan kuasa mereka untuk menanam Islamofobia ini dalam kalangan masyarakat.

**Langkah-langkah menangani**

Salah faham terhadap agama Islam bukanlah suatu perkara yang baharu, namun, ia telah terjadi sejak lahirnya ajaran Islam di muka bumi ini. Agama Islam pada masa kini seperti telah menjadi bahan mainan pihak-pihak yang ingin menjatuhkan agama Islam. Pelbagai cara dan usaha yang dilakukan bagi menjadikan agama Islam sebagai agama yang menyokong keganasan, walhal, Islam merupakan agama yang mementingkan kedamaian. Ini dapat dibuktikan daripada beberapa peristiwa yang terjadi di dalam dunia Islam. Contoh terbaik yang dapat diambil ialah daripada Nabi Muhammad SAW, baginda tidak pernah berlaku kasar kepada sesiapa sahaja walaupun musuh baginda. Tidak dinafikan bahawa fahaman Islamofobia lahir atas kesilapan dan kecuaian umat Islam pada era moden ini. Kebanyakkan umat Islam telah alpa dan leka dengan perkara yang terjadi pada masa kini. Mereka ibarat mencurah minyak kedalam api kerana telah menunjukkan akhlak-akhlak yang bertentangan dari agama Islam.

         Setiap umat Islam berperanan di dalam memastikan nama suci agama Islam tetap terpelihara. Terdapat pelbagai cara dan langkah yang boleh diambil bagi menangani fahaman Islamofobia yang semakin berleluasa dari semasa ke semasa. Antara langkah yang boleh diambil ialah, setiap umat Islam haruslah mencerminkan keperibadian yang mulia sesuai seperti yang diajarkan oleh Nabi Muhammad SAW. Dengan cara ini, ramai orang bukan Islam akan mula melihat agama Islam sebagai agama yang mementingkan nilai-nilai murni. Perkara ini juga mampu menarik minat orang bukan Islam untuk mengenal agama Islam dengan lebih dalam. Sebagai contoh, Imam di Masjid Finsbury Park, London telah mengambil keputusan yang tepat dengan menenang umat Islam yang ada di masjid itu kerana mereka telah memukul seorang pemandu van yang dengan sengaja merempuh jemaah di masjid berkenaan. Perkara ini tidak menunjukkan bahawa beliau melindungi penjenayah tersebut, namun, beliau hanya memastikan penjenayah tersebut diadili dengan mengikut undang-undang yang sedia ada. Kesimpulannya, agama Islam amat mementingkan akhlak yang murni walaupun kepada penjenayah, maka, umat Islam dituntut agar mengamalkan akhlak-akhlak yang murni seperti yang dipamerkan oleh Nabi Muhammad SAW.

         Selain itu, setiap umat Islam haruslah memberanikan diri untuk meneruskan usaha dakwah bagi penyebaran agama Islam. Majoriti mereka yang menyokong fahaman Islamofobia tidak mengetahui apa itu agama Islam. Mereka telah dimomokkan bahawa agama Islam merupakan agma yang menyokong keganasan oleh media-media yang tidak berhenti berusaha untuk menjatuhkan agama Islam. Pelbagai pendekatan dakwah yang boleh diambil dalam usaha penyebaran agama Islam. Dengan melakukan dakwah, ramai orang bukan Islam akan mula tertarik dengan ajaran agama Islam. Ini dapat dibuktikan dengan peristiwa penyebaran agama Islam yang mula memasuki wilayah-wilayah di luar Jazirah Arab seperti China, Eropah dan juga Nusantara. Islam diterima oleh kebanyakkan individu pada ketika itu kerana mereka melihat bahawa Islam merupakan agama yang murni dan suci. Kesimpulannya, setiap umat Islam haruslah mengkaji usaha-usaha dakwah yang sesuai pada masa kini dan seterusnya berusaha untuk menyebarkan dakwah Islam.

Akhir sekali, setiap umat Islam wajib menunjukkan bahawa mereka menentang dengan sekerasnya mengenai terminologi Islamofobia ini. Fahaman ini amat tidak adil kerana agama Islam difitnah dan dibenci hanya kerana tindakan sesetengah pihak yang bertopengkan dan menggunakan nama suci agama Islam demi kepentingan peribadi. Terdapat juga pihak yang ekstremis di dalam agama yang menyebabkan mereka bertindak tanpa mempelajari ilmu agama yang benar dari guru yang bertauliah. Jika agama Islam dihukum sebagai agama yang menyokong keganasan hanya disebabkan oleh perbuatan sesetengah pihak yang ekstremis, maka, agama Yahudi juga seharusnya digelar agama yang membenci kanak-kanak, wanita dan warga emas. Sebagai contoh, negara haram Israel yang majoriti penduduknya berpegang kepada ajaran Yahudi, secara terang-terangan telah melakukan penindasan terhadap rakyat negara Palestin. Kesimpulannya, kita sebagai umat Islam harus menunjukkan bahawa kita bukanlah agama yang lemah.

**Kesimpulan**

Sebagai seorang muslim, kita wajib mempertahankan agama Islam daripada dihina dicaci oleh pihak-pihak yang tidak bertanggungjawab. Fahaman Islamofobia ini harus dihentikan dan ini merupakan tanggungjawab semua umat Islam untuk menangani ideologi ini daripada terus memburukkan nama Islam dan seterusnya mencemari kemurnian agama Islam. Namun, umat Islam diingati agar mengamalkan nilai-nilai yang diajari oleh Nabi Muhammad SAW di samping membanteras fahaman Islamofobia dari terus tersebar. Umat Islam harus mengikut garis panduan ajaran Islam yang benar dan meneliti setiap ilmu yang dipelajari agar tidak terlalu ekstrimis sehingga memburukkan  nama agama Islam.

**Rujukan**

1. Puan Enizahura binti Abdul Aziz, Julai 10, 2017.  *Peranan Umat Islam dalam Menangani Islamofobia.* <http://www.ikim.gov.my/index.php/2017/07/10/peranan-umat-islam-dalam-menangani-islamofobia/>

1. Encik Mohamad A'sim bin Ismail,  Mac 22, 2017.  *Islam Agama Keamanan, Perdamaian*

<http://www.ikim.gov.my/index.php/2017/03/22/islam-agama-keamanan-perdamaian/>

1. Bernama, November 30, 2019. *Umat Islam perlu tunjuk sifat mulia, tarik minat orang bukan Islam*

<https://www.astroawani.com/berita-malaysia/umat-islam-perlu-tunjuk-sifat-mulia-tarik-minat-orang-bukan-islam-224121>

1. Puan Enizahura binti Abdul Aziz, Disember 12, 2019. *Menangani Isu Islamofobia*.

<http://www.ikim.gov.my/new-wp/index.php/2019/12/12/menangani-isu-islamofobia/>

1. Hasan, Z. (2019, March 16). MEMAHAMI ISLAMOFOBIA: ANTARA PERSEPSI DAN REALITI. Zulkiflihasan.com. <https://www.zulkiflihasan.com/2019/03/16/memahami-isu-islamofobia-antara-persepsi-dan-realiti-3/>

1. Yumpu.com. (2021). *faktor-Islamofobia*. Yumpu.com. [https://www.yumpu.com/id/document/view/47990263/faktor-Islamofobia](https://www.yumpu.com/id/document/view/47990263/faktor-islamophobia)
2. Gallup, I. (2011, December 12). *Islamofobia: Understanding Anti-Muslim* Sentiment in the West. Gallup.com. [https://news.gallup.com/poll/157082/Islamofobia-understanding-anti-muslim-sentiment-west.aspx](https://news.gallup.com/poll/157082/islamophobia-understanding-anti-muslim-sentiment-west.aspx)
3. *Myths and Facts about Muslim People and Islam*. (2015). Anti-Defamation League. <https://www.adl.org/education/resources/tools-and-strategies/myths-and-facts-about-muslim-people-and-islam>

1. Malik, K. (2005). Are Muslims Hated? *Index on Censorship*, *34*(2), 167–172. <https://doi.org/10.1080/03064220500157905>

1. Astro Arwani,‌Dr Mohd Mizan Aslam(2019),Ancaman Islamofobia di barat.

<https://www.astroawani.com/berita-malaysia/ancaman-islamofobia-di-barat-202582>

1. International Islamic Universiti Malaysia,Hafiz Zakariya,Mendedahkan Kedangkalan Islamofobia: Peranan Daniel Pipes dalam representasi imej Muslim.

<https://www.researchgate.net/publication/337137728_Mendedahkan_Kedangkalan_Islamofobia_Peranan_Daniel_Pipes_dalam_representasi_imej_Muslim>

1. Universiti Teknologi Mara ,Nur Anis(2019/2020),Bentuk dan kesan Islamofobia.

<https://www.studocu.com/my/document/universiti-teknologi-mara/business-studies/summaries/bentuk-dan-kesan-islamofobia/8131273/view>

1. Izwan Abdul Halim. (2020, October 30). *Mengapa Perancis lancang terhadap Islam?* HarakahDaily. <https://harakahdaily.net/index.php/2020/10/30/mengapa-perancis-lancang-terhadap-islam/>

1. Bernama, Oktober 21, 2015. *Kebebasan beragama ikut Perlembagaan.*

<https://www.bharian.com.my/kolumnis/2015/10/90485/kebebasan-beragama-ikut-perlembagaan>

1. Areeza Ali, (2017). The impact of Islamofobia on the Muslim American community : accounts of psychological suffering, identity negotiation, and collective trauma

<https://core.ac.uk/download/pdf/231080479.pdf>

1. Muhammad Jamal Asyraf Jamaluddin, Muhamad Takiyuddin Ismail. (Dis 2018). Islamofobia dan Dasar Kepresidenan Amerika Syarikat (2001-2017), JURNAL WACANA SARJANA Vol.2(4) Dis 2018: 1- 16.

1. Rebecca A. Clay. (April 2017). Islamofobia: Psychologists are studying the impact of anti-Muslim sentiment and exploring ways to prevent it.

[https://www.apa.org/monitor/2017/04/Islamofobia](https://www.apa.org/monitor/2017/04/islamophobia)

1. Goleen Samari, PhD, MPH, MA, Héctor E. Alcalá, PhD, MPH, and Mienah Zulfacar Sharif, PhD, MPH. (June 2018). Islamofobia, Health, and Public Health: A Systematic Literature Review.

<https://www.ncbi.nlm.nih.gov/pmc/articles/PMC5944883/>

1. Aroian, K. J. (2012). Discrimination against Muslim American adolescents. The Journal of School Nursing, 28(3), 206-213.

<https://doi.org/10.1177/1059840511432316>

1. Gallup (2010). Islamofobia: Understanding Anti-Muslim Sentiment in the West. [http://www.gallup.com/poll/157082/Islamofobia-understanding-anti-muslim-sentiment-west.aspx](http://www.gallup.com/poll/157082/islamophobia-understanding-anti-muslim-sentiment-west.aspx)